Up-253/01
Natisni
Opravilna št.:
Up-253/01
Datum odločitve:
9. 10. 2001
ECLI:
ECLI:SI:USRS:2001:Up.253.01
Akt:
Ustavna pritožba A. A. zoper sklep Višjega sodišča v Kopru št. Kp 373/2000 z dne 17. 1. 2001 in zoper dopis Državnega tožilstva Republike Slovenije št. Ktz 37/01/01-2/FM/ji z dne 4. 6. 2001
Izrek:
Ustavna pritožba A. A. zoper sklep Višjega sodišča v Kopru št. Kp 373/2000 z dne 17. 1. 2001 in zoper dopis Državnega tožilstva Republike Slovenije št. Ktz 37/01/01-2/FM/ji z dne 4. 6. 2001 se zavrže.
Evidenčni stavek:
Ustavna pritožba zoper dopis državnega tožilstva ni dopustna.
Navedeni dopis predstavlja le obvestilo državnega tožilca, da ne bo vložil zahteve za varstvo zakonitosti, česar pa ni mogoče šteti za posamični akt, s katerim bi bilo odločeno o kakšni pravici ali obveznosti posameznika v smislu 50. člena ZUstS.
Geslo:
Rok za vložitev ustavne pritožbe in nedopustnost ustavne pritožbe zoper dopis državnega tožilstva.
Pravna podlaga:
Zakon o Ustavnem sodišču (ZUstS), 50., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
12. 6. 2001
Vrsta odločitve:
sklep
Vrsta rešitve:
zavrženje
Dokument:
US21008
Up-253/01
9. 10. 2001
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 9. oktobra 2001
s k l e n i l o:
Ustavna pritožba A. A. zoper sklep Višjega sodišča v Kopru št. Kp 373/2000 z dne 17. 1. 2001 in zoper dopis Državnega tožilstva Republike Slovenije št. Ktz 37/01/01-2/FM/ji z dne 4. 6. 2001 se zavrže.
O b r a z l o ž i t e v
1. Z izpodbijanim sklepom je bila zavrnjena pritožnikova pritožba zoper sklep sodišča prve stopnje o zavrženju njegovega obtožnega predloga, ki ga je podal kot subsidiarni tožilec. Z istim sklepom je bilo pritožniku naloženo tudi plačilo stroškov pritožbenega postopka v višini 45 000 SIT. Z dopisom z dne 4. 6. 2001 je Državno tožilstvo Republike Slovenije pritožniku odgovorilo, da ne bo vložilo zahteve za varstvo zakonitosti zoper izpodbijani sklep Višjega sodišča v Kopru.
2. V ustavni pritožbi pritožnik zatrjuje, da so bile z izpodbijanimi akti kršene določbe 135., 125., 23., 22. in 25. člena Ustave. Meni, da je bila odločitev sodišča o zavrženju njegovega obtožnega predloga napačna, saj naj bi takšnega predloga sodišču ne podal in mu zato tudi ne bi smeli naložiti plačilo stroškov postopka. Z vlogo z dne 1. 10. 2001 je pritožnik ustavno pritožbo dopolnil z zahtevo po obravnavi tega, ali so Okrožno in Višje tožilstvo v Kopru ter Okrajno in Višje sodišče v Kopru krajevno pristojni za obravnavanje njegove zadeve.
3. Po določbi prvega odstavka 50. člena Zakona o Ustavnem sodišču (Uradni list RS, št. 15/94 - v nadaljevanju ZUstS) lahko vsakdo ob pogojih, ki jih določa ta zakon, vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil, kršena njegova človekova pravica ali temeljna svoboščina. Po določbi prvega odstavka 52. člena ZUstS se lahko ustavna pritožba vloži v roku 60 dni od vročitve posamičnega akta, zoper katerega je mogoča ustavna pritožba.
4. Iz kopije vročilnice, ki jo je Ustavnemu sodišču v postopku preizkusa ustavne pritožbe posredovalo Okrajno sodišče v Kopru, je razvidno, da je bil izpodbijani sklep Višjega sodišča v Kopru št. Kp 373/2000 z dne 17. 1. 2001 pritožniku vročen dne 23. 3.
2001. Pritožnik je ustavno pritožbo vložil 11. 6. 2001, torej po izteku šestdesetdnevnega roka za njeno vložitev. Zato je bilo treba ustavno pritožbo zoper izpodbijani sklep višjega sodišča kot prepozno zavreči.
5. Ustavna pritožba zoper dopis državnega tožilstva ni dopustna. Navedeni dopis predstavlja le obvestilo državnega tožilca, da ne bo vložil zahteve za varstvo zakonitosti, česar pa ni mogoče šteti za posamični akt, s katerim bi bilo odločeno o kakšni pravici ali obveznosti posameznika v smislu 50. člena ZUstS.
6. Glede pritožnikove zahteve po odločitvi o tem, katero državno tožilstvo oziroma katero redno sodišče je krajevno pristojno za obravnavanje njegovih vlog, pa je treba ustavnemu pritožniku pojasniti, da Ustavno sodišče ni pristojno za reševanje tovrstnih sporov o pristojnosti.
7. Ker ustavna pritožba zoper v izreku navedene akte ni dopustna, jo je Ustavno sodišče zavrglo.
8. Senat Ustavnega sodišča je ta sklep sprejel na podlagi prve alinee prvega odstavka 55. člena ZUstS in prvega odstavka 55. člena v zvezi s prvim odstavkom 50. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Ciril Ribičič.
Predsednica senata:
dr. Mirjam Škrk